1)

I lisa muudetakse järgmiselt: a) punkt 8. B asendatakse järgmisega: „B. KAITSE OSTJA KOHTLEMINE Selle osapoole jaoks, kes krediidiriski üle annab (edaspidi „kaitse ostja”), määratakse positsioonid kaitse müüja suhtes peegelpildi põhimõtte alusel, välja arvatud krediidiriski ülekandetehingut sisaldava võlakirja puhul (millega ei kaasne lühikest positsiooni väljaandjas). Kui mingil hetkel on ostuoptsioon kombinatsioonis kasvava väärtusega võlainstrumendiga, siis sellist hetke käsitletakse kaitse lõpptähtajana. Esimese makseviivituse juhu tagamise krediididerivatiivide ja n-arvu järjekohaga makseviivituse juhu tagamise krediididerivatiivide puhul kohaldatakse peegelpildi põhimõtte asemel järgmist menetlust. Esimese makseviivituse juhu tagamise krediididerivatiivid Kui asutus omandab krediidiriski kaitse mitmele krediididerivatiivi aluseks olevale üksusele, tingimusel et nõuetega seotud esimene makseviivitus käivitab maksekohustuse ja selline krediidikvaliteeti mõjutav sündmus lõpetab lepingu, võib asutus aluseks olevate üksuste hulgast välja jätta sellise aluseks oleva üksuse eririski, mille suhtes kohaldatakse vastavalt käesoleva lisa tabelile 1 madalaimat eririski kapitalinõuet. N-arvu järjekohaga makseviivituse juhu tagamise krediididerivatiivid Kui riskipositsioonidega seotud n-arvu järjekohaga makseviivitus käivitab krediidiriski kaitse alusel maksekohustuse, võib kaitse ostja välja jätta eririski ainult juhul, kui kaitse on omandatud ka makseviivitustele järjekohaga 1 kuni n-1 või kui n-1 järjekohaga makseviivitus on juba aset leidnud. Sel juhul järgitakse esimese makseviivituse juhu tagamise krediididerivatiivide suhtes kohaldatavat meetodit, mida on n-arvu järjekohaga makseviivituse juhu toodete puhul asjakohaselt muudetud.”; b) punkti 14 tabel 1 asendatakse järgmisega: „Tabel 1 Kategooriad Eririski kapitalinõue Võlainstrumendid, mille on emiteerinud või mida tagavad keskvalitsused või mille on emiteerinud keskpangad, rahvusvahelised organisatsioonid, mitmepoolsed arengupangad või liikmesriikide piirkondlikud omavalitsused või kohalikud ametiasutused, mis vastavad krediidikvaliteedi astmele 1 või mille riskikaal direktiivi 2006/48/EÜ artiklites 78–83 ette nähtud nõuete riskiga kaalumise eeskirjade kohaselt oleks 0 %. 0 % Võlainstrumendid, mille on emiteerinud või mida tagavad keskvalitsused või mille on emiteerinud keskpangad, rahvusvahelised organisatsioonid, mitmepoolsed arengupangad või liikmesriikide piirkondlikud omavalitsused või kohalikud ametiasutused, mis vastavad krediidikvaliteedi astmele 2 või 3 direktiivi 2006/48/EÜ artiklites 78–83 ette nähtud nõuete riskiga kaalumise eeskirjade kohaselt; võlainstrumendid, mille on emiteerinud või mida tagavad asutused, mis vastavad krediidikvaliteedi astmele 1 või 2 direktiivi 2006/48/EÜ artiklites 78–83 ette nähtud nõuete riskiga kaalumise eeskirjade kohaselt, võlainstrumendid, mille on emiteerinud või mida tagavad asutused, mis vastavad krediidikvaliteedi astmele 3 direktiivi 2006/48/EÜ VI lisa 1. osa punkti 29 kohaselt; võlainstrumendid, mille on emiteerinud või mida tagavad äriühingud, mis vastavad krediidikvaliteedi astmele 1, 2 või 3 direktiivi 2006/48/EÜ artiklites 78–83 ette nähtud nõuete riskiga kaalumise eeskirjade kohaselt. Muud aktsepteeritavad instrumendid vastavalt punktis 15 esitatud määratlusele. 0,25 %(lõpptähtajani jäänud aeg kuni 6 kuud) 1,00 %(lõpptähtajani jäänud aeg 6–24 kuud) 1,60 %(lõpptähtajani jäänud aeg üle 24 kuu) Võlainstrumendid, mille on emiteerinud või mida tagavad keskvalitsused või mille on emiteerinud keskpangad, rahvusvahelised organisatsioonid, mitmepoolsed arengupangad või liikmesriikide piirkondlikud omavalitsused või kohalikud ametiasutused või asutused, mis vastavad krediidikvaliteedi astmele 4 või 5 direktiivi 2006/48/EÜ artiklites 78–83 ette nähtud nõuete riskiga kaalumise eeskirjade kohaselt; võlainstrumendid, mille on emiteerinud või mida tagavad asutused, mis vastavad krediidikvaliteedi astmele 3 direktiivi 2006/48/EÜ VI lisa 1. osa punktis 26 ette nähtud nõuete riskiga kaalumise eeskirjade kohaselt; võlainstrumendid, mille on emiteerinud või mida tagavad äriühingud, mis vastavad krediidikvaliteedi astmele 4 direktiivi 2006/48/EÜ artiklite 78–83 kohaselt. Nõuded, mille kohta tunnustatud reitinguagentuuri antud krediidihinnang ei ole kättesaadav. 8,00 % Võlainstrumendid, mille on emiteerinud või mida tagavad keskvalitsused või mille on emiteerinud keskpangad, rahvusvahelised organisatsioonid, mitmepoolsed arengupangad või liikmesriikide piirkondlikud omavalitsused või kohalikud ametiasutused või asutused, mis vastavad krediidikvaliteedi astmele 6 direktiivi 2006/48/EÜ artiklites 78–83 ette nähtud nõuete riskiga kaalumise eeskirjade kohaselt, ja võlainstrumendid, mille on emiteerinud või mida tagavad äriühingud, mis vastavad krediidikvaliteedi astmele 5 või 6 direktiivi 2006/48/EÜ artiklites 78–83 ette nähtud nõuete riskiga kaalumise eeskirjade kohaselt. 12,00 %”